জাপা প্রার্থী মোস্তাফিজার রহমান মোস্তফা বলছেন, ঝন্টু পাঁচ বছর ক্ষমতায় থাকলেও নগরীর উন্নয়ন করেননি। তিনি মেয়র হিসেবে ব্যর্থ এবং তার নির্বাচনে দাঁড়ানোর কোনো অধিকার নেই। এদিকে জাতীয় পার্টি প্রার্থী মোস্তাফিজুর রহমান মোস্তফা বলেন, আমাদের চেয়ারম্যান হুসেইন মুহম্মদ এরশাদের জনপ্রিয়তায় লাঙলের জোয়ারের স্রোত দেখে ভীত সন্ত্রস্ত হয়ে পড়েছে আওয়ামী লীগ প্রার্থী ঝন্টু। তার ভরাডুবি হতে দেখে সে এখন পাগলপ্রায়। কখন কী বলছেন তা তিনি নিজেই বুঝতে পারছেন না। তিনি বলেন, ঝন্টু ক্ষমতা থাকার সময় নগরীর কোনই উন্নয়ন করতে পারেননি। তিনি একজন ব্যর্থ মেয়র। তিনি (ঝন্টু) বলছেন সিটি করপোরেশনের মেয়রের হাতে কোনো ক্ষমতাই নেই। তাহলে তিনি আবার কেন মেয়র হওয়ার ইচ্ছা পোষণ করছেন।